मलेसियामा आज सम्पन्न फाईनलमा नेपालले मकाउलाई शुन्यका विरुद्ध एक गोल अन्तरले पराजित गर्दै सोलिड्यारिटि कपको पहिलो संकरणमा सफलता हात पार्न सफल भएको छ ।
नेपाली फुटबल टिमले भारतमा सम्पन्न साग अन्तर्गत २३ वर्ष उमेर समूहको फुटबल र बंगलादेशमा सम्पन्न बंगबन्धु गोल्ड कपको उपाधि सहित यो लगातार तेस्रो अन्तराष्ट्रिय उपाधि हात पारेको छ ।
ए यफ सी द्वारा संचालित यस आधिकारीक सोलिड्यारिटि कपको उपाधि प्राप्त गर्नु नेपालको लागि निकै नै ठूलो सफलता मानिएको छ ।
२ समूह गरी सात मुलुकको सहभागिता रहेको प्रतियोगिता गत कार्तिक १७ गतेदेखि मलेसियामा सञ्चालनमा आएको हो ।